Komponèn utama bioreaktor kasusun saka tangki, sparger, impeller, saringan alus utawa baffle lan sensor kanggo ngontrol parameter. Tanki duwéi fungsi kanggo panggonan campuran substrat, sel mikroorganisme, lan produk. Volume tanki skala laboratorium kira-kira antarané 1 – 30 L, déné kanggo skala indhustri bisa ngancik punjul 1 000 L. Sparger ana ing pérangan ngisor bioreaktor lan duwé peran kanggo ngompa udara lan nyegah anané gelembung oksigèn. Impeller duwé perang ing agitasi karo ngaduk campuran substrat lan sel. Impeller diobahake déning rotor. Baffle uga duwé peran kanggo nyegah anané efek pusaran banyu akibat agitasi kang bisa ngganggu agitasi kang sebenere.